als_Latn dik_Latn sag_Latn
Subjekti politik Lista Serbe, e regjistruar si pjesëmarrëse në garën elektorale të zgjedhjeve të parakohëshme parlamentare të 11 qershorit ka mbajtur të premten tubim zgjedhor në komunën e Graçanicës, me ç’rast u tha se fitorja e kësaj partie njëherësh paraqet edhe fitore të popullit serb në Kosovë.
Mediat kosovare citojnë se zyrtarë të kësaj partie thanë para simpatizantëve të tyre, se me të gjitha mjetet politike do t’i kundërvihen formimit të ushtrisë së Kosovës. Kandidati për deputet i Lista Serbe, Branimir Stojanoviq tha se këto nuk janë zgjedhje të zakonshme dhe se serbët duhet të dalin masovisht që të votojnë më 11 qershor.
“Nuk do të ketë ushtri të Kosovës, pasi ne nuk do të lejojmë që ajo të formohet. Obligim i yni është që të themi se vetëm ne mund ta ndalojmë, ti themi jo… ”, ka thënë ndër të tjera kandidati Stojanoviq, transmetojnë mediat serbe.
Në tubimin elektroal zgjedhor të Listës serbe në Graçanicë janë prezantuar disa prej njëzetë kandidatëve për deputetë të këtij informacioni politik pjesë e partive kosovare./ Citynews
als_Latn als_Latn als_Latn als_Latn